ลงทุนรสก.ยังอืดได้25.4%
การเร่งลงทุนรัฐวิสาหกิจยังล่าช้า เบิกจ่ายได้เพียง 8.91 หมื่นล้านบาท จากกรอบวงเงินทั้งหมด 3.5 แสนล้านบาท
16 ก.ค. 2558

การเร่งลงทุนรัฐวิสาหกิจยังล่าช้า เบิกจ่ายได้เพียง 8.91 หมื่นล้านบาท จากกรอบวงเงินทั้งหมด 3.5 แสนล้านบาท
นายกุลิศ สมบัติศิริ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า รัฐวิสาหกิจจำนวน 46 แห่ง มีกรอบการเบิกจ่ายงบลงทุนประจำปีงบประมาณ 2558 จำนวน 3.5 แสน ล้านบาท สามารถเบิกจ่ายงบลงทุนสะสมประจำเดือนพ.ค. 2558 ได้จำนวน 8.91 หมื่นล้านบาท คิดเป็น 25.4% ของกรอบวงเงินเบิกจ่ายลงทุนทั้งปี
การเบิกจ่ายงบลงทุนสะสมของรัฐวิสาหกิจ ณ เดือน พ.ค. 2558 แบ่งออกเป็น รัฐวิสาหกิจ ที่ใช้ระบบปีงบประมาณ จำนวน 35 แห่ง สามารถเบิกจ่ายงบลงทุนได้จำนวน 3.85 หมื่นล้านบาท จากกรอบวงเงินจำนวน 1.44 แสนล้านบาท 
สำหรับรัฐวิสาหกิจที่ใช้ระบบปีปฏิทิน จำนวน 11 แห่ง สามารถเบิกจ่ายจำนวน 5.05 หมื่นล้านบาท  จากกรอบวงเงิน 2.06 แสนล้านบาท